Մասնավորապես «PHP Partners» ընկերության հաճախորդներն են «Ռոսնեֆտ», «Մաքուր երկաթ», «Ջի Էն Սի Ալֆա» «Բեյզ մեթըլս» «Գլոբալ սիստեմզ», «Օյլ տեխնո» ընկերությունները, Հայաստանի էլեկտրական ցանցերը եւ այլ ընկերություններ: Այս փաստը ոչ մեկին չէր հետաքրքրի, եթե չլիներ մի օրինաչափություն. բոլոր վերոնշյալ ընկերությունների համար հեղափոխությունից հետո հարկային դաշտը դարձել է «կոմֆորտ զոնա»: Հավաստի աղբյուրների պնդմամբ, այդ «կոմֆորտը» նրանց համար ապահովում է ՊԵԿ նախագահ Դավիթ Անանյանը: Բայց դա անում է ոչ թե անձամբ, այլ համակարգում տեղավորած իր վստահելի կադրերի օգնությամբ, որոնք վարչություններ են ղեկավարում եւ ստանձնել են «պարտնյոր» ընկերությունների շեֆությունը: